
COMUNICAT DE PRESĂ
SOPRANA LEONTINA VĂDUVA ȘI ACTRIȚA MEDEEA MARINESCU ÎN RECITAL LA ATENEUL ROMÂN
Duminică, 27 octombrie, ora 19.00, Asociația pentru Muzică, Artă și Cultură, în parteneriat cu Filarmonica George Enescu, organizează, cu patronajul Ambasadei Republicii Italiene în România, recitalul omagial “Verdi-Wagner: Corespondențe”. 
Anul muzical 2013 stă sub emblema plină de forţă a doi dintre compozitorii care au redefinit genul liric: Richard Wagner şi Giuseppe Verdi: doi poli, la Nord şi la Sud de Alpi, doi compozitori vizionari, două sensiblităţi care au trasat decisiv parcursul teatrului muzical în veacul al XIX-lea. Fără excepţie, toate instituţiile muzicale ale lumii au ales să marcheze bicentenarul naşterii celor doi giganţi ai componisticii europene prin evenimente speciale. O face si Filarmonica „George Enescu”, printr-o formulă de recital cu totul inedită. În 27 octombrie 2013, Asociația pentru Muzică, Artă și Cultură vă invită să îi cunoaşteţi pe Wagner şi pe Verdi, dar, în egală măsură, pe Richard şi Giuseppe, prin ochii, rândurile şi filtrul spiritual al celor care le-au fost aproape ani mulţi: Cosima Wagner şi Giuseppina Strepponi. Fragmente de corespondenţă, inedite pentru publicul bucureştean, dar şi lied-uri şi canzone din creaţia camerală – iată coloanele (împletite, ca într-un chiostro medieval) care susţin o serată guvernată de eleganţă şi excelenţă artistică. 

Muzica şi proza se întâlnesc precum cele două protagoniste care le sunt ambasadori, două prezenţe emblematice pentru artele pe care le servesc: soprana Leontina VĂDUVA şi actriţa Medeea MARINESCU. Li se adaugă pianistul Masakatsu NAKANO şi prezentatorul Marius CONSTANTINESCU. Împreună vor schiţa portrete din câteva linii, suflete din note pe portativ şi rânduri pe hârtie, în oglinzi ce vor confunda voit compozitorii şi oamenii.
BILETELE SE PUN ÎN VÂNZARE LA CASA DE BILETE A ATENEULUI ROMÂN 
(STR. CONSTANTIN ESARCU NR. 2), MARȚI-VINERI, 12:00-19:00, TEL: 0213156875
Organizatori: Asociația pentru Muzică, Artă și Cultură și Filarmonica George Enescu
Patronaj: Ambasada Republicii Italiene în România

Parteneri: Raiffeisen Bank, Grand Hotel Continental, Tarom, Wagner Arte Frumoase și Povești și Prietenii lui Mihnea

Sponsori Principali: Kaufland România, Murflatar și Floria.ro
Parteneri Media: Radio România Cultural, Radio România Muzical, RFI România, Cocor Media Channel, Ziarul Bursa, Revista Biz, Revista Melos, Ziarul Metropolis, Decat O Revista, Agerpres, Igloo Media, Modernism.ro, Realitatea.net, Senso TV, Lirika; Calendar Evenimente, Prwave, Webcultura, Liternet, 4Arte.ro, Hipmag, Artline, B365.ro, Inoras.ro, Ceașca de Cultură, Online Gallery, ExclusivNews, EviaMedia, Sales Express, Agenția de Carte; Zile și Nopți; Cercul de Societate și Cultură și The Diplomatic Agenda.

